Diari Oficial de la Generalitat Valenciana


Sumari del DOGV 8315, del 12-06-2018 (2018/5699)

RESOLUCIÓ de 31 de maig de 2018, de la Direcció General d'Investigació, Innovació, Tecnologia i Qualitat, per la qual es renova l'autorització sanitària per a l'extracció d'òrgans i teixits de donants morts (extracció de teixit ossi i tendinós, extracció de còrnia, extracció de segments vasculars, extracció de vàlvules cardíaques i extracció de pell) a l'Hospital Lluís Alcanyís de Xàtiva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/5699


Data del document
:   31-05-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * centre d'ensenyament

RESOLUCIÓ de 31 de maig de 2018, de la Direcció General d'Investigació, Innovació, Tecnologia i Qualitat, per la qual es renova l'autorització sanitària per a l'extracció d'òrgans i teixits de donants morts (extracció de teixit ossi i tendinós, extracció de còrnia, extracció de segments vasculars, extracció de vàlvules cardíaques i extracció de pell) a l'Hospital Lluís Alcanyís de Xàtiva. [2018/5699]  
  
L'Hospital Lluís Alcanyís de Xàtiva va renovar l'autorització sanitària per a l'extracció d'òrgans i teixits de donants morts mitjançant la Resolució de la Conselleria de Sanitat de 18 de juny de 2014.  
  
El gerent va presentar la sol·licitud de renovació d'autorització per l'extracció d'òrgans i teixits de donants morts de l'Hospital Lluís Alcanyís de Xàtiva, amb data 10 de maig de 2018.  
La Direcció General d'Assistència Sanitària i el director del Programa de trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent, segons el que disposa l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual estableix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat i el Decret 37/2017, de 10 de març, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
  
2. Es compleix el que estableix el Reial decret 1723/2012, de 28 de desembre, pel que es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen les normes de qualitat i seguretat, el Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i l'Ordre de 26 de febrer de 2008, del conseller de Sanitat.  
  
Vistos els antecedents de fet i els preceptes legals esmentats i els altres que s'apliquen, resolc:  
  
Renovar l'autorització sanitària per a l'extracció d'òrgans i teixits de donants morts (extracció de teixit ossi i tendinós, extracció de còrnia, extracció de segments vasculars, extracció de vàlvules cardíaques i extracció de pell) a l'Hospital Lluís Alcanyís de Xàtiva. L'autorització és vàlida per un període de quatre anys, a partir de la data d'aquesta resolució.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica a les persones interessades, amb l'advertiment que no esgota la via administrativa i que hi poden interposar un recurs d'alçada, davant de la Secretaria Autonòmica de Salut Pública i del Sistema Sanitari Públic, en el termini d'un mes comptat des de l'endemà de la data de notificació.  
  
València, 31 de maig de 2018.- La directora general d'Investigació, Innovació, Tecnologia i Qualitat: Ana María Ávila Peñalver.